**A jogszabályok életbeléptetésének megértéséhez egy Segédletet hozott létre az Oktatásért Felelős Államtitkárság az Oktatáskutató és Fejlesztő Intézettel közösen, amely a** [**kozossegi.ofi.hu**](http://www.kozossegi.ofi.hu/Contents/ShowContentById/kozossegi.ofi.hu) **honlapon megtalálható.**

**Fontos ismeret az iskolai közösségi szolgálat megszervezésére vonatkozóan**

* A köznevelési közösségi szolgálat keretei között folytatható **tevékenységek területei**:

a) egészségügyi,

b) szociális és jótékonysági,

c) oktatási,

d) kulturális és közösségi,

e) környezet- és természetvédelemi,

f) polgári és katasztrófavédelmi,

g) közös sport- és szabadidős tevékenység óvodáskorú, sajátos nevelési igényű gyermekekkel, idős emberekkel.

(a) pontban meghatározott tevékenységi területen minden esetben, a b) pontban meghatározott esetekben szükség szerint mentort kell biztosítania a tanulót fogadó intézménynek.  
Nem egyszerűen meg kell látogatni az idős, elhagyott, sérült embertársakat, hanem velük **együtt** kell valamit **tevékenykedni**, például játszani, kézműveskedni, beszélgetni, receptet cserélni, színpadi előadást szervezni stb. Nagyon lényeges eleme a programnak, hogy minden mozzanatában a **kölcsönösségre** és **együttműködésre** építsen.

* Időkeret felosztása:

A közösségi szolgálatot az adott tanuló esetében koordináló pedagógus az **ötven órán belül** – szükség szerint a mentorral közösen – **legfeljebb ötórás felkészítő**, majd **legfeljebb ötórás záró foglalkozást** tart. A közösségi szolgálat teljesítése során egy órán **hatvan perc** közösségi szolgálati idő értendő azzal, hogy a helyszínre történő utazási idő nem számítható be a teljesítésbe. A közösségi szolgálat helyszínén a szolgálattal érintett személy segítségével alkalmanként **legkevesebb egy, legfeljebb három órás időkeretben** végezhető a tevékenység.

* A közösségi szolgálat dokumentálása:

A közösségi szolgálat során a **tanuló naplót** köteles vezetni, amelyben rögzíti, hogy mikor, hol, milyen időkeretben és milyen tevékenységet folytatott.